เพิ่งสังเกตเห็นว่า toast box แอบมาเปิดร้านที่ central พระราม 2 ข้างๆ Bread Talk ตรงข้าม Pizza Hut ร้านสีขาวซ่อนตัวอยู่ในหลืบ กิ๊บเก๋ดูเป็นผู้ดีอังกฤษ แต่เสิร์ฟชากาแฟแบบจีนเจ๊ก ถือเป็นวัฒนธรรมร้านโกปี๊แบบอัพเกรด 

เมนูบนข้างฝา อั๊วอ่านไม่ค่อยรู้เรื่อง เลยถามพนักงานว่านอกจากเซ็ตเมนูแล้ว ของร่างที่คนชอบสั่งคืออะไร ก็เลยได้ ขนมปังปิ้งมาแผ่นนึงโรยหน้าสังขยาน้ำผึ้ง (Kaya) แผ่นละ 28 บาท เทียบกับเมนูของหวานประเภทเค้ก อันนี้นับว่าไม่แพง แต่ถ้าเทียบกับขนมปังแซนวิช กับขนมปังก้อนให้อาหารปลา ก็นับว่าแพงมาก ถือว่าเราไม่ได้จ่ายค่าขนมปัง แต่จ่ายให้ค่าแบรนด์ ค่าแอร์ โต๊ะเก้าอี้ และบรรยากาศเนาะ (บ่นทำไม จ่ายแพงกว่านี้ก็เจอมาแล้ว)

กวาดสายตาเล็งหาเครื่องดื่มไว้กลืนแก้ติดคอ ก็มั่วสั่งไปได้ ชาเย็นสูตรโบราณ เรียกเก๋ๆว่า Teh คนสั่งก็เต๊ะสมชื่อเหมือนกัน แก้วละ 45 บาท ก็นับว่าถูกกว่าสตาร์บัคส์งยู่หนึ่งเท่าตัว ใกล้เคียงกับชานมไข่มุก พอรับได้อยู่ แถมรสชาติดี ใม่หวานเลี่ยนเกิน

จริงๆที่ร้านมีเมนูข้าวประเภทข้าวหมูตุ๋น ข้าวแกงกะหรี่ด้วย วันนี้ยังไม่ได้สั่งทาน ใครเคยชิมแล้ว ช่วยคอมเมนต์กันหน่อย จะได้อิ่มอวบไปตามกัน ^ ^